Det var AaBs svenskere, som sikrede nordjyderne sæsonens første tre points gevinst. Nytilkomne Andreas Jahansson bragte AaB foran i 1. halvleg. I 2. halvleg havde gæsterne fra Århus flere store tilbud til Peter Graulund, men AGF-angriberen savnede AaB'ernes effektivitet. Sidste sæsons topscorer Rade Prica afgjorde kampen med scoring til 2-0 med et kvarter tilbage efter oplæg fra Andreas Johansson. Med sejren kravler AaB op på 8. pladsen i SAS Ligaen, mens oprykkerne fra AGF sidder fast i bunden.

Opsummering:
AaB fik i femte forsøg sæsonens første sejr i SAS Ligaen, da de røde vandt 2-0 over AGF på Aalborg Stadion.